CELEX: 62017TN0812
Language: lt
Date: 2017-12-15 00:00:00
Title: Byla T-812/17: 2017 m. gruodžio 15 d. pareikštas ieškinys byloje Seco Belgium ir Vinçotte / Parlamentas

12.2.2018   
            
            
               LT
            
            
               Europos Sąjungos oficialusis leidinys
            
            
               C 52/39
            
         2017 m. gruodžio 15 d. pareikštas ieškinys byloje Seco Belgium ir Vinçotte / Parlamentas
   
   (Byla T-812/17)
   (2018/C 052/51)
   Proceso kalba: prancūzų
   
      Šalys
   
   
      Ieškovės: Seco Belgium (Briuselis, Belgija) ir Vinçotte (Vilvordė, Belgija), atstovaujamos advokatų A. Delvaux ir R. Simar
   
      Atsakovas: Europos Parlamentas
   
      Reikalavimai
   
   Ieškovės Bendrojo Teismo prašo:
   
               —
            
            
               pripažinti ieškinį dėl panaikinimo priimtinu;
            
         
               —
            
            
               panaikinti nežinomos datos sprendimą, kuriuo Europos Parlamentas nusprendė viešojo pirkimo sutartį [06D20/2017/M005 – Paskyrimai vykdyti patikrinimus ir teikti techninio pobūdžio nuomones dėl statybos darbų, projektų ir pirkimų Europos Parlamente Briuselyje (JO 2017/S 118-236114)] sudaryti su [kitu konkurso dalyviu];
            
         
               —
            
            
               priteisti iš Parlamento bylinėjimosi išlaidas.
            
         
      Ieškinio pagrindai ir pagrindiniai argumentai
   
   Grįsdamos ieškinį ieškovės remiasi vieninteliu pagrindu, susijusiu su pranešimo apie viešojo pirkimo konkursą 06D20/2017/M005 – Paskyrimai vykdyti patikrinimus ir teikti techninio pobūdžio nuomones dėl statybos darbų, projektų ir pirkimų Europos Parlamente Briuselyje (JO 2017/S 118-236114) specifikacijos priedo „Techninės specifikacijos“ 1.1, 1.2, ir 1.3 straipsnių pažeidimu, su akivaizdžia vertinimo klaida, su bendraisiais Europos Sąjungos teisės principais, su rūpestingumo ir atidumo pareiga, lygybės principu, pareiga motyvuoti, kuri įtvirtinta, be kita ko, 2012 m. spalio 25 d. Europos Parlamento ir Tarybos reglamento (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (OL L 298, 2012, p. 1), 113 straipsnyje, 2012 m. spalio 29 d. Komisijos deleguotojo reglamento (ES) Nr. 1268/2012 dėl Europos Parlamento ir Tarybos reglamento (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių taikymo taisyklių (OL L 362, 2012, p. 1) 161 straipsnyje, teisėje į veiksmingą teisminę gynybą, ir tam tikrose kitose nuostatose, reglamentuojančiose aptariamo viešojo pirkimo sutarties sudarymą.